Euskal Wikilarien Kultura Elkartea

Euskal Wikilarien Kultura Elkartea (EWKE) Euskarazko Wikipedia sustatzeko elkarte bat da, 2016an sortuaEWKE. Era berean, irabazi asmorik gabeko gobernuz kanpoko erakunde bat da, Wikimediako erabiltzaile taldetzat onartua. Euskal hizkuntza, euskal kultura eta jakintza unibertsala ditu ardatz. Giza ezagutza guztia euskaraz eskuragarri jartzeko asmoa du.

 Helburuak 

Lau dira elkartearen helburuak:

 Kultura eta jakintza unibertsala euskaldunen eskura jartzea, formatu askean dauden entziklopedien, liburuen, hiztegien eta bestelako agirien bidez.
 Euskarazko Wikipedia eta gainerako Wikimedia proiektuak sustatzea, ezagutaraztea eta zabaltzea. Sustapena bi norabidetan gauzatuko da: alde batetik, edukien kopurua areagotzeko eta beren kalitatea hobetzeko lankide berrien sartzea lehentasunetako bat izango da. Bestalde, Euskarazko Wikipediaren erabilera ere bultzatuko da euskaldunen artean, bere ikusgarritasuna indartuz bisitarien kopurua handitzekotan.
 Euskararen normalizazioari laguntzea, kultura —tokikoa eta unibertsala— hedatuz, Euskal Wikipedia bera eta hari lotuta dauden proiektuak (Txikipedia, Wikihiztegia, Wikiliburuak, Wikimedia Commons...) erabiliz.
 Oro har, Wikimediaren helburuekin bat eginez, auzolana eta ezagutza askea sustatzea.


 Jarduerak 

 Euskarazko Wikipediaren eta proiektu lagunen lankideen arteko komunikazio-bideak ireki, lankide horien arteko sinergia berriak ezarriz, Wikipediaren onerako izango direnak. Horretarako, eztabaida irekiak, hausnarketarako jardunaldiak eta foroak antolatuko dira, Wikipedia eta hari lotutako proiektuak hobetzeko.
 Lantegiak eta formazio-ikastaroak antolatu, euskaldunek Wikipedia ezagutu eta proiektuan parte har dezaten.
 Hedabideekin harremanetan sartu eta haien programetan (telebista, irratia, aldizkariak...) parte hartu, Euskal Wikipediari buruzko informazioa emanez eta bere ezagutza hedatuz.
 Enpresa eta erakunde publiko zein pribatuekin elkarlanean jardun, Euskal Wikipedia eta bere inguruko proiektuak hobetu ahal izatekohttps://www.eitb.eus/eu/kultura/osoa/5694126/euskarazko-wikipediako-70000-artikulu-gehiago-bisitatzen-dira-egunean/. Erakunde horiekin batera ikastaroak eta sariak antolatu.
 Euskarazko Wikipedia indartzeko, bazkideen ustez onuragarria den edozein jarduera abiatu, betiere elkartearen estatutuekin bat etorrita.

 Kideak 
Kide guztiak dira Euskarazko Wikipediari ekarpenak egiten dizkioten wikilariak. Hona hemen EWKEko kideen zerrenda, elkartean, Euskarazko Wikipedian edo haren inguruko proiektuetan dituzten ardurak adierazita:

 Elkartu 

 Ikurrak 

 Ikus, gainera 
 WikiEmakumeok

 Erreferentziak 

 Kanpo estekak 
 Wikimedia.eus EWKEren webgune ofiziala
  Euskal Wikilarien Kultura Elkarteari buruzko atala, meta.Wikimedia.org webgunearen barruan. Atalak: Kideak, Urteko txostenak 2016tik aurrera. Planifikazioa...
 Euskarazko Wikipedia Mastodonen.
 Txikipedia Mastodonen.
 Euskarazko Wikipedia Twitterren.
 Txikipedia Twitterren.
 EWKEren estatutuak
 Bazkide egiteko formularioa. Euskal Wikilari Kultura Elkartean harpidetzeko zuzeneko esteka.

Kategoria:Euskal Wikilarien Kultura Elkartea